Schaffhausen (canton)

Un o gantonau'r Swistir yw Schaffhausen (Almaeneg: Schaffhausen; Ffrangeg: Schaffhouse). Saif yng ngogledd y Swistir, ac roedd y boblogaeth yn 2003 yn 73,749. Prifddinas y canton yw dinas Schaffhausen. Schaffhausen yw canton mwyaf gogleddol y Swistir, a saif bron y cyfan ohono ar lan ogleddol afon Rhein. Ceir rhan o fynyddoedd y Jura yma, yn codi i uchder o 912 medr. Almaeneg yw iaith gyntaf y rhan fwyaf o'r trigolion (87.6%), ac o ran crefydd roedd 50.6% yn brotestaniaid a 24.3% yn Gatholigion yn 2003. Ceir rhaeadr mwyaf Ewrop, y Rheinfall, yn y canton.